

Προμήθεια Εξοπλισμού ΤΠΕ

για τον εκσυγχρονισμό των ΚΕΠ

δήμου Ελληνικού-Αργυρούπολης

ΑΤ3-2022-24

Νοέμβριος 2022

**Πίνακας Περιεχομένων**

[1 ΤΕΧΝΙΚΗ ΕΚΘΕΣΗ 2](#_Toc120539139)

[1.1 Περιγραφή Αντικειμένου 2](#_Toc120539140)

[1.2 Νομιμότητα Ανάθεσης 2](#_Toc120539141)

[1.2.1 Πρόβλεψη δαπάνης σε Νόμο / Λειτουργικότητα δαπάνης 2](#_Toc120539142)

[1.2.2 Οργανισμός Εσωτερικής Υπηρεσίας Δήμου 3](#_Toc120539143)

[2 ΣΥΓΓΡΑΦΗ ΥΠΟΧΡΕΩΣΕΩΝ 3](#_Toc120539144)

[2.1 Είδη υπό προμήθεια 3](#_Toc120539145)

[2.2 Γενικές Τεχνικές Προδιαγραφές 3](#_Toc120539146)

[2.3 Ειδικές Τεχνικές Προδιαγραφές 4](#_Toc120539147)

[2.4 Χρονοδιάγραμμα 7](#_Toc120539148)

[2.5 Περιεχόμενα Τεχνικής Προσφοράς 8](#_Toc120539149)

[3 ΟΙΚΟΝΟΜΙΚΑ ΣΤΟΙΧΕΙΑ 9](#_Toc120539150)

[3.1 Προϋπολογισμός 9](#_Toc120539151)

[3.2 Κοινό Λεξιλόγιο για τις Δημόσιες Συμβάσεις (CPV) 9](#_Toc120539152)

[3.3 Κωδικοί Αριθμοί (Κ.Α.) Δαπάνης ανά Έτος 9](#_Toc120539153)

[3.4 Διαδικασίες Ανάθεσης 9](#_Toc120539154)

# ΤΕΧΝΙΚΗ ΕΚΘΕΣΗ

## Περιγραφή Αντικειμένου

Με την υπ’ αριθ. 224/20.10.2022 επιστολή του, ο Υφυπουργός Ψηφιακής Διακυβέρνησης ενημέρωσε το σύνολο των δήμων της χώρας ότι εντάχθηκε στο Ταμείο Ανάκαμψης και Ανθεκτικότητας η δράση για την αναβάθμιση των ΚΕΠ όλης της χώρας.

Σύμφωνα με τον οικείο οδηγό υποβολής, το έργο «Εκσυγχρονισμός των ΚΕΠ» χρηματοδοτείται από το Εθνικό Σχέδιο Ανάκαμψης και Ανθεκτικότητας Ελλάδα 2.0, στο πλαίσιο του Ψηφιακού Πυλώνα του Component 2.2 (Modernize) και συγκεκριμένα της δράσης Further modernization of Public Administration’s One-Stop Shops με κωδικό 16780. Η χρηματοδότηση των Δήμων θα λάβει τη μορφή επιχορήγησης από το Υπουργείο Ψηφιακής Διακυβέρνησης.

Η δράση περιλαμβάνει την πλήρη ανακαίνιση των ΚΕΠ βάσει συγκεκριμένων προδιαγραφών αλλά και την αναβάθμιση και / ή αντικατάσταση του υλικοτεχνικού τους εξοπλισμού.

Ειδικότερα, και σε ό,τι αφορά στον υλικοτεχνικό εξοπλισμό, χρηματοδοτείται:

* Το κόστος της προμήθειας για την αντικατάσταση ηλεκτρονικών υπολογιστών
* Το κόστος της προμήθειας για την αντικατάσταση εκτυπωτών
* Το κόστος της προμήθειας tablet για να χρησιμοποιηθούν από τους εργαζόμενους στα ΚΕΠ
* Το κόστος προμήθειας tablet για την αξιολόγηση των υπηρεσιών των ΚΕΠ από τους πολίτες
* Το κόστος προμήθειας συστήματος ηλεκτρονικής προτεραιότητας εξυπηρετούμενων

**Για τον δήμο Ελληνικού-Αργυρούπολης, προβλέπεται η ακόλουθη χρηματοδότηση:**

|  |  |
| --- | --- |
| Προμήθεια Η/Υ, Εκτυπωτών και Tablets για gov.gr wallet |  |
| Α1 | Tablet για gov.gr.wallet | Δύο (2) τεμάχια | 1.000,00€ |
| Α2 | Ηλεκτρονικοί Υπολογιστές | Δεκατρείς (13) τεμάχια | 10.400,00€ |
| Α3 | Εκτυπωτές | Έντεκα (11) τεμάχια | 4.000,00€ |
| A4 | Πολυμηχανήματα | Δύο (2) τεμάχια |
| Σύστημα διαχείρισης επισκεπτών & Προμήθεια tablets |  |
| Β1 | Tablet επισκεπτών | Δύο (2) τεμάχια | 400,00€ |
| Β2 | Σύστημα προτεραιότητας | Δύο (2) τεμάχια | 15.000,00€ |
|  | **ΣΥΝΟΛΟ ΧΩΡΙΣ ΦΠΑ:** | **30.800,00** |
|  | ΦΠΑ 24%: | 7.392,00 |
|  | **ΓΕΝΙΚΟ ΣΥΝΟΛΟ ΜΕ ΦΠΑ:** | **38.192,00** |

Η παρούσα μελέτη συντάσσεται προκειμένου να αποτυπωθούν οι ελάχιστες τεχνικές προδιαγραφές του παραπάνω εξοπλισμού.

## Νομιμότητα Ανάθεσης

### Πρόβλεψη δαπάνης σε Νόμο / Λειτουργικότητα δαπάνης

Δια της νομολογίας του Ελεγκτικού Συνεδρίου διαμορφώθηκε η δυνατότητα διενέργειας δαπάνης που δεν προβλέπεται ρητά από τον νόμο, εφόσον αποδεικνύεται ότι ανάγεται στη λειτουργική δραστηριότητα του Δημοσίου, του ν.π.δ.δ. ή του Ο.Τ.Α. ή ότι συντελεί, άμεσα ή έμμεσα, στην αποτελεσματικότερη εκπλήρωση των σκοπών που επιδιώκουν οι ως άνω φορείς (Πράξεις VII Τμήματος 115, 134, 177, 249, 254/2006, 119, 120, 191, 216/2007, 95/2008, 53/2009 κ.ά.).

Η περιγραφόμενη δαπάνη είναι λειτουργική διότι η προμήθεια μηχανογραφικού εξοπλισμού προς αντικατάσταση του υφιστάμενου πεπαλαιωμένου, κρίνεται απολύτως απαραίτητη.

### Οργανισμός Εσωτερικής Υπηρεσίας Δήμου

Σύμφωνα με το Άρθρο 9 του Οργανισμού Εσωτερικής Υπηρεσίας του δήμου (ΦΕΚ 1594/B/2014), όπως αυτός τροποποιήθηκε και ισχύει, στις αρμοδιότητες του Αυτ. Τμήματος Προγραμματισμού, Οργάνωσης και Πληροφορικής περιλαμβάνονται και οι κάτωθι:

*«(52) Προσδιορίζει τις ανάγκες των δημοτικών υπηρεσιών σε εξοπλισμό πληροφορικής και επικοινωνιών, προσδιορίζει τις απαιτήσεις του εξοπλισμού αυτού σε αναβάθμιση και εισηγείται τα αναγκαία προγράμματα για την προμήθεια και εγκατάσταση του αναγκαίου εξοπλισμού.*

*(53) Προσδιορίζει τις τεχνικές προδιαγραφές και προδιαγράφει και εισηγείται την μεθοδολογία προμήθειας και εγκατάστασης του αναγκαίου εξοπλισμού πληροφορικής και επικοινωνιών.*

*(54) Μεριμνά για την παρακολούθηση της παραλαβής και την εγκατάσταση του αναγκαίου εξοπλισμού ΤΠΕ.»*

# ΣΥΓΓΡΑΦΗ ΥΠΟΧΡΕΩΣΕΩΝ

## Είδη υπό προμήθεια

Το Φυσικό Αντικείμενο της παρούσας μελέτης αφορά στα παρακάτω είδη:

**Ομάδα Α: Η/Υ, Εκτυπωτές και tablets για gov.gr wallet**

Αφορά στην προμήθεια δύο (2) tablets για χρήση του gov.gr.wallet, δεκατριών (13) Η/Υ και δεκατριών εκτυπωτών για το σύνολο των δύο ΚΕΠ του δήμου.

**Ομάδα Β: Σύστημα διαχείρισης επισκεπτών και tablets επισκεπτών**

Αφορά στην προμήθεια δύο (2) συστημάτων διαχείρισης επισκεπτών (ένα για κάθε ΚΕΠ) και δύο (2) tablet αντίστοιχα, για χρήση από τους επισκέπτες.

***Τα παραπάνω είδη κατατάσσονται σε δύο (2) ομάδες. Οι Οικονομικοί Φορείς που συμμετέχουν στη διαδικασία μπορούν να υποβάλλουν προσφορά για οποιαδήποτε από τις δύο αυτές ομάδες αλλά υποχρεωτικά για το σύνολο των ειδών κάθε ομάδας. Η προμήθεια του συνόλου των ειδών κάθε ομάδας θα γίνει στον Οικονομικό Φορέα που προσφέρει τη χαμηλότερη συνολικά τιμή για την ομάδα αυτή.***

## Γενικές Τεχνικές Προδιαγραφές

Ο προσφερόμενος εξοπλισμός θα είναι απόλυτα καινούριος – συσκευές refurbished αποκλείονται.

**Ειδικότερα για τους ηλεκτρονικούς υπολογιστές και τις ταμπλέτες:**

* Οι υπολογιστές θα είναι όλοι επώνυμης κατασκευάστριας εταιρείας, με πιστοποίηση ISO 9001.
* Σε περίπτωση βλάβης του σκληρού δίσκου όπου χρειάζεται επιδιόρθωση ή αντικατάστασή του, ο ανάδοχος θα δεσμεύεται γραπτώς ότι τυχόν δεδομένα που βρεθούν σε αυτόν δεν υπόκεινται σε καμίας μορφής επεξεργασία και καταστρέφονται άμεσα.
* Το λειτουργικό θα συνοδεύεται από την επίσημη άδεια χρήσης του λειτουργικού. Σε κάθε κεντρική μονάδα θα είναι κολλημένο το αντίστοιχο αυτοκόλλητο ταμπελάκι (πιστοποιητικό αυθεντικότητας – άδεια χρήσης) της Microsoft.
* Στο τιμολόγιο θα αναγράφεται ξεχωριστά η ποσότητα και το είδος των αδειών του λειτουργικού συστήματος.
* Η εγγύηση και υποστήριξη θα παρέχονται από τον κατασκευαστή (on site, NBD).
* Οι υπολογιστές θα παραδοθούν σε σφραγισμένα parts και όχι συναρμολογημένοι
* Με κάθε υπολογιστή θα προσφέρονται πληκτρολόγιο και ποντίκι του ιδίου κατασκευαστή

**Ειδικότερα για τις οθόνες:**

* Οι οθόνες θα είναι του ιδίου κατασκευαστή με αυτόν των ηλεκτρονικών υπολογιστών για την μέγιστη δυνατή συμβατότητα και υποστήριξη

## Ειδικές Τεχνικές Προδιαγραφές

Οι παρακάτω προδιαγραφές είναι οι ελάχιστες απαιτούμενες.

**ΟΜΑΔΑ Α**

**Α1. Tablet για gov.gr.wallet**

* Οθόνη τουλάχιστον 10 ιντσών
* Μνήμη 128 GB
* Ενσωματωμένη γραφίδα
* Σύνδεση μέσω WIFI
* Εγγύηση καλής λειτουργίας τουλάχιστον τρία (3) έτη

**Α2. Ηλεκτρονικοί Υπολογιστές**

* Ανακοίνωση μοντέλου εντός του 2022
* Πιστοποιήσεις: CE, ENERGY STAR
* Επεξεργαστής τύπου Intel Core i3-2100 12ης γενιάς ή ισοδύναμο άλλου κατασκευαστή
* Μνήμη RAM τουλάχιστον 8GB, DDR4
* Μέγιστη μνήμη RAM τουλάχιστον 64GB (τουλάχιστον δύο DIMM slots)
* Συχνότητα λειτουργίας επεξεργαστή βασική σε GHz ≥ 3.3 ή ισοδύναμο άλλου κατασκευαστή
* Κάρτα δικτύου 10/100/1000Mbps (Gigabit ethernet)
* Χωρητικότητα δίσκου (σε GB) >= 256 GB SSD
* Συνδεσιμότητα: Re-tasking Line out/Line in audio port, 2 x DisplayPort 1.4, Serial/PS2 slot, 4 x USB 3.2 Gen 1 Type-A ports, 2 x USB 2.0 ports with Smart Power on, 3 x expansion card slots, RJ-45 Ethernet port, Power connector port
* Προεγκατεστημένο λειτουργικό σύστημα Windows 10 Pro ENG/GR με δυνατότητα αναβάθμισης σε Windows 11 pro
* Οθόνη διαστάσεων ≥ 21.5” ανακοίνωσης εντός του 2021
* Ενσύρματο ελληνικό πληκτρολόγιο USB
* Ποντίκι τύπου USB
* Εγγύηση καλής λειτουργίας τουλάχιστον πέντε (5) έτη

**Α3. Εκτυπωτής Α4**

* Ασπρόμαυρος laser Α4
* Ταχύτητα εκτύπωσης κατ’ ελάχιστον 40 σελίδες ανά λεπτό
* Αυτόματη εκτύπωση διπλής όψης
* Αυτόματος τροφοδότης σελίδων με χωρητικότητα κατ’ ελάχιστον 50 σελίδες
* Ανάλυση Εκτύπωσης σε ασπρόμαυρο 1200 x 1200 dpi
* USB, Wi-Fi, Ethernet
* Μνήμη εκτυπωτή 512ΜΒ
* Εγγύηση καλής λειτουργίας τουλάχιστον τρία (3) έτη

**Α4. Πολυμηχάνημα Α4**

* Ασπρόμαυρο laser**, 4 σε 1 Α4 MFP (εκτύπωση, αντιγραφή, σάρωση, fax)**
* Ταχύτητα εκτύπωσης κατ’ ελάχιστον 40 σελίδες ανά λεπτό
* Αυτόματη εκτύπωση διπλής όψης (εκτυπώσεων και αντιγράφων)
* Αυτόματος τροφοδότης πρωτοτύπων με αναστροφή
* Ανάλυση Εκτύπωσης σε ασπρόμαυρο 1200 x 1200 dpi
* Ανάλυση σάρωσης 1200 x 1200 dpi
* Έγχρωμος σαρωτής
* 10/100 Ethernet, USB 2.0, Wireless, θύρα USB για άμεση εκτύπωση και άμεση σάρωση
* Μνήμη εκτυπωτή 256ΜΒ
* Εγγύηση καλής λειτουργίας τουλάχιστον ένα (1) έτος

**ΟΜΑΔΑ Β**

**Β1. Tablet επισκεπτών**

* Οθόνη τουλάχιστον 10 ιντσών
* Μνήμη 32 GB
* Ενσωματωμένη γραφίδα
* Σύνδεση μέσω WIFI
* Εγγύηση καλής λειτουργίας τουλάχιστον τρία (3) έτη

**Β2. Σύστημα προτεραιότητας**

Για την παροχή λειτουργικότητας εισιτηρίου στα καταστήματα απαιτείται να πληρούνται οι παρακάτω γενικές προϋποθέσεις:

**1. Γενικές απαιτήσεις λύσης**

* να υπάρχει συμβατότητα με το υφιστάμενο κεντρικό πληροφοριακό σύστημα επισκέψεων rantevou.kep.gov.gr
* να προσφέρονται λειτουργικότητες έκδοσης εισιτηρίου με φυσική παρουσία ή ηλεκτρονικά από το κεντρικό πληροφοριακό σύστημα
* να υποστηρίζονται τα υφιστάμενα σενάρια χρήσης που είναι διαθέσιμα σε ΚΕΠ με πιλοτική χρήση εκδοτηρίων που είναι προσβάσιμα από το rantevou.gov.gr με δυνατότητα έκδοσης εισιτηρίων μέσω του κεντρικού πληροφοριακού συστήματος
* να υπάρχει δυνατότητα φιλοξενίας στο g-cloud οποιοωδήποτε κεντρικών λογισμικών πέραν αυτών που βρίσκονται εντός του συστήματος του εκδοτηρίου
* να υπάρχει αναλυτικός οδηγός διαχείρισης όλων των δυνατοτήτων της λύσης

**2. Διαλειτουργικότητα**

* να προσφερθεί (α) δυνατότητα διαλειτουργικότητας μέσω API που θα παρασχεθεί και (β) παραμετρο-ποίησης λογισμικών εκδοτηρίων βάσει οδηγιών διαλειτουργικότητας που θα επίσης θα παρασχεθούν, για την ενημέρωση του υφιστάμενου πληροφοριακού συστήματος επισκέψεων των ΚΕΠ rantevou.kep.gov.gr
* να έχει δυνατότητα απομακρυσμένης έκδοσης ηλεκτρονικού εισιτηρίου πολίτη μέσω του
rantevou.kep.gov.gr
* να έχει δυνατότητα αποστολής από το εκδοτήριο, δεδομένων επόμενου αριθμού προτεραιότητας και υφιστάμενου μέσου χρόνου αναμονής, προς το πληροφοριακό σύστημα επισκέψεων, με τρόπο και δομή που θα ζητηθεί από την αρχή
* να έχει δυνατότητα για λήψη δεδομένων από το πληροφοριακό σύστημα επισκέψεων προς το εκδοτήριο για την ακύρωση αριθμού προτεραιότητας
* να έχει την δυνατότητα δέσμευσης επόμενου αριθμού εισιτηρίου από το πληροφοριακό σύστημα επισκέψεων προς το εκδοτήριο
* να έχει την δυνατότητα διαχείρισης του τρέχοντα αριθμού εισιτηρίου (επόμενο / προηγούμενο) προς εξυπηρέτηση, μέσω του πληροφοριακού συστήματος επισκέψεων
* να έχει δυνατότητα παραμετροποίησης των παραπάνω για την διαλειτουργικότητα με την υφιστάμενη υποδομή API του πληροφοριακού συστήματος επισκέψεων
* να παρέχεται η δυνατότητα φιλοξενίας του λογισμικού διαχείρισης διαλειτουργικότητας σε υποδομές G-Cloud της ΓΓΠΣ ή σε υποδομές του αναδόχου για 1 έτος.

**3. Χαρακτηριστικά εκδοτηρίου**

* Επιδαπέδια τοποθέτηση
* Ελάχιστο μέγεθος οθόνης αφής 17’’
* Τουλάχιστον 2 θύρες USB , 1 θύρα δικτύου 100 Mbps και μπουτόν τροφοδοσίας και POWER ON/OFF στην πίσω πλευρά του εκδοτηρίου
* Υποστήριξη πολλαπλών Υπηρεσιών στην Οθόνη Αφής
* Δυνατότητα προσαρμογής διεπαφής στα υφιστάμενα εικαστικά πρότυπα του gov.gr
* να είναι εφικτή η λήψη έντυπου εισιτηρίου με την φυσική παρουσία του πελάτη
* Εκτύπωση Εισιτηρίου μέσω θερμικού εκτυπωτή πάχους χαρτιού 80mm
* Ενσωματωμένο Ηχείο εντός του εκδοτηρίου
* Λειτουργικό Σύστημα τουλάχιστον Windows 10
* Λογισμικό έκδοσης εισιτηρίων
* Ενσύρματη και ασύρματη Επικοινωνία (Ethernet/Wi-Fi)
* Το εκδοτήριο να είναι και φορητό, λόγω πιθανών συνθηκών Covid-19
* Να παρασχεθεί φωτογραφία του εξοπλισμού
* Εμφάνιση ατόμων σε αναμονή και εκτιμώμενου χρόνου εξυπηρέτησης
* Υπολογισμός Ωραρίου Καταστήματος, ώστε να μην εκδίδει εισιτήρια όταν ο εκτιμώμενος χρόνος εξυπηρέτησης έχει υπερβεί το ωράριο Λειτουργίας του καταστήματος
* Δυνατότητα επικοινωνίας με 3rd Party Application μέσω API

**4. Κεντρική Οθόνη Συστήματος Προτεραιότητας**

* Μέγεθος Οθόνης τουλάχιστον 43''
* Γωνία Θέασης (H/V): 178/178
* Ανάλυση UHD 3840 x 2160
* Φωτεινότητα: 350nits
* Τοποθέτηση Οθόνης : Κάθετη/Οριζόντια
* Ώρες Λειτουργίας: 16/7
* Τύπος Ηχείων: Built in Speaker
* Είσοδοι Βίντεο: 1 x Display Port, 1 x HDMI
* 2x USB
* Ενσύρματη και Ασύρματη Επικοινωνία
* VESA Στήριξη
* Ενσωματωμένος Controller επικοινωνίας με το σύστημα προτεραιότητας
* Βάση στήριξης με εύκαμπτους βραχίονες για ρύθμιση απόστασης της οθόνης από τον τοίχο
* Συμβατότητα με τα λειτουργικά συστήματα των κατασκευαστών συσκευών προβολής (Tizen, webOS κλπ.), καθώς και με όλα τα ευρέως διαδεδομένα λειτουργικά συστήματα (MS Windows, Linux, Android, iOS κλπ.) με στόχο να υποστηρίζονται όλοι οι τύποι υποκείμενου εξοπλισμού
* Health Monitoring Hardware και Software

**5. Χειριστήριο Σημείου Εξυπηρέτησης**

Διαχείριση των κλήσεων προς πολίτες βάση εισιτηρίου, μέσω API από το Πληροφοριακό Σύστημα των ΚΕΠ και την υφιστάμενη διεπαφή προσωπικού

**6. Εγγύηση καλής λειτουργίας**

Το hardware του εξοπλισμού (σημεία 3, 4 και 5) θα καλύπτεται από εγγύηση καλής λειτουργίας τουλάχιστον τριών (3) ετών.

**7. Θερμικό Χαρτί**

* Ελάχιστα Μέτρα: 60
* Μέγιστα γραμμάρια: 70

**8. Λογισμικό Ανατροφοδότησης Πολιτών**

* Δυνατότητα χρήσης σε υφιστάμενες οθόνες μέσω περιηγητή
* Δυνατότητα φιλοξενίας στο G-Cloud κεντρικά ή φιλοξενία δωρεάν για 1 έτος από τον ανάδοχο
* Δυνατότητα εξουσιοδοτημένης πρόσβασης σε σελίδα στατιστικών
* Παραμετροποίηση layout στα πρότυπα

**9. Στο κόστος της προμήθειας περιλαμβάνονται:**

ΥΠΗΡΕΣΙΕΣ ΠΡΟΜΗΘΕΙΑΣ ΕΞΟΠΛΙΣΜΟΥ

Παραγγελία, λήψη, προετοιμασία και έλεγχος εξοπλισμού και αποστολή / παράδοση στα ΚΕΠ.

ΥΠΗΡΕΣΙΕΣ ΕΓΚΑΤΑΣΤΑΣΗΣ ΕΞΟΠΛΙΣΜΟΥ

Αποτύπωση αναγκών, καλωδιακής υποδομής και σημείων εξυπηρέτησης. Τοποθέτηση οθόνης σε τοίχο και καλωδίωση όπου κρίνεται απαραίτητο. Τοποθέτηση, εγκατάσταση και παραμετροποίηση εκδοτηρίου.

ΥΠΗΡΕΣΙΕΣ ΛΟΓΙΣΜΙΚΟΥ

Εγκατάσταση, παραμετροποίηση και προσαρμογή λογισμικού σύμφωνα με τις απαιτήσεις της παρούσας.

ΥΠΗΡΕΣΙΕΣ ΔΙΑΛΕΙΤΟΥΡΓΙΚΟΤΗΤΑΣ

Παραμετροποίηση λογισμικού για την διαλειτουργικότητα με το κεντρικό πληροφοριακό σύστημα rantevou.kep.gov.gr

ΥΠΗΡΕΣΙΕΣ ΕΚΠΑΙΔΕΥΣΗΣ

Εκπαίδευση χειριστών στις λειτουργικότητες του εξοπλισμού και των σχετικών διεπαφών χρήστη.

ΥΠΗΡΕΣΙΕΣ ΔΙΑΣΦΑΛΙΣΗΣ ΠΟΙΟΤΗΤΑΣ

Εκτέλεση σεναρίων ελέγχου και πιστοποίηση ορθής λειτουργίας της τελικής λύσης καθώς και παρακολούθηση για ένα (1) μήνα, της ορθής λειτουργίας των συστημάτων.

ΥΠΗΡΕΣΙΕΣ ΔΙΑΧΕΙΡΙΣΗΣ ΕΡΓΟΥ

Ανάλυση, σχεδιασμός, εκτέλεση και παρακολούθηση πλάνου εργασιών, καθώς και τον συντονισμό με τα αρμόδια μέρη για την επιτυχή ολοκλήρωση.

## Χρονοδιάγραμμα

Τα υπό προμήθεια είδη θα παραδοθούν **εντός δύο (2) μηνών** από την ημερομηνία υπογραφής της εκτελεστικής σύμβασης. Στο ως άνω χρονικό διάστημα περιλαμβάνεται και το σύνολο των υπηρεσιών που προβλέπονται στο είδος Β2.

## Περιεχόμενα Τεχνικής Προσφοράς

Η Τεχνική Προσφορά που θα υποβάλλουν οι ενδιαφερόμενοι Οικονομικοί Φορείς θα περιέχει τουλάχιστον τα κάτωθι:

1. Σαφή αναφορά στα προσφερόμενα είδη και στις τεχνικές τους προδιαγραφές, που θα πρέπει να ικανοποιούν τις ελάχιστες προδιαγραφές που τίθενται στην παρούσα
2. Υπεύθυνη δήλωση για το χρόνο παράδοσης των ειδών
3. Υπεύθυνη δήλωση εγγύησης καλής λειτουργίας του προσφερόμενου εξοπλισμού, σύμφωνα με τις ειδικότερες απαιτήσεις της παρούσας.
4. Υπεύθυνη δήλωση ότι, σε περίπτωση βλάβης του σκληρού δίσκου των ηλεκτρονικών υπολογιστών που απαιτεί επιδιόρθωση ή αντικατάστασή του, τυχόν δεδομένα που βρεθούν σε αυτόν δεν θα υπόκεινται σε καμίας μορφής επεξεργασία και θα καταστρέφονται άμεσα.

# ΟΙΚΟΝΟΜΙΚΑ ΣΤΟΙΧΕΙΑ

## Προϋπολογισμός

**ΟΜΑΔΑ Α**

|  |  |  |  |  |
| --- | --- | --- | --- | --- |
| **Α/Α** | **Περιγραφή** | **Τιμή Mον.** | **Τεμάχια** | **Σύνολο** |
| Α1 | Tablet gov.gr.wallet | 500,00 € | 2 | 1.000,00 € |
| Α2 | Ηλεκτρονικός Υπολογιστής | 800,00 € | 13 | 10.400,00 € |
| Α3 | Εκτυπωτής Α4 | 250,00 € | 11 | 2.750,00 € |
| Α4 | Πολυμηχάνημα Α4 | 625,00€ | 2 | 1.250,00 € |
| **Σύνολο προ ΦΠΑ:** | **15.400,00 €** |
| ΦΠΑ 24%: | 3.696,00 € |
| **ΓΕΝΙΚΟ ΣΥΝΟΛΟ:** | **19.096,00 €** |

**ΟΜΑΔΑ Β**

|  |  |  |  |  |
| --- | --- | --- | --- | --- |
| **Α/Α** | **Περιγραφή** | **Τιμή Mον.** | **Τεμάχια** | **Σύνολο** |
| Β1 | Tablet επισκεπτών | 200,00 € | 2 | 400,00 € |
| Β2 | Σύστημα προτεραιότητας | 7.500,00 € | 2 | 15.000,00 € |
| **Σύνολο προ ΦΠΑ:** | **15.400,00 €** |
| ΦΠΑ 24%: | 3.696,00 € |
| **ΓΕΝΙΚΟ ΣΥΝΟΛΟ:** | **19.096,00 €** |

**ΓΕΝΙΚΑ ΣΥΝΟΛΑ**

Σύνολο Ομάδων Α και Β προ ΦΠΑ: 30.800,00€

ΦΠΑ 24% Ομάδων Α και Β: 7.392,00€

**ΓΕΝΙΚΟ ΣΥΝΟΛΟ Ομάδων Α και Β: 38.192,00€**

----------------------------------------------------------------------------------------------------------

## Κοινό Λεξιλόγιο για τις Δημόσιες Συμβάσεις (CPV)

Σύμφωνα με τον Κανονισμό 213/2008 της Ευρωπαϊκής Ένωσης περί κοινού λεξιλογίου για τις δημόσιες συμβάσεις (CPV) οι παρεχόμενες υπηρεσίες ταξινομούνται με κωδικούς:

**ΟΜΑΔΑ Α: 30000000-9** Μηχανήματα γραφείου και υπολογιστές, εξοπλισμός και προμήθειες εκτός από έπιπλα και πακέτα λογισμικών

**ΟΜΑΔΑ Β: 30144200-2** Μηχανήματα έκδοσης εισιτηρίων

## Κωδικοί Αριθμοί (Κ.Α.) Δαπάνης ανά Έτος

Η συνολική δαπάνη θα βαρύνει κωδικό του Προϋπολογισμού 2022 ως εξής:

**Κ.Α. 10.7134.0015: 38.192,00€**

## Διαδικασίες Ανάθεσης

Η υπό ανάθεση Υπηρεσία θα υλοποιηθεί ως «δημόσια σύμβαση προμηθειών» κατά την έννοια της περίπτωσης (8) της παραγράφου 1 του άρθρου 2 «Ορισμοί» του νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (ΦΕΚ Α’ 147/8-8-2016), λαμβανομένων υπόψη των προβλεπόμενων καταργούμενων και μεταβατικών διατάξεων που περιλαμβάνονται σε αυτόν, όπως τροποποιήθηκε και ισχύει.

Η ανάθεση των συμβάσεων των δύο ομάδων θα γίνει με τη διαδικασία του ανοικτού διαγωνισμού.

Η ανάθεση των συμβάσεων θα γίνεται με κριτήριο κατακύρωσης την **πλέον συμφέρουσα από οικονομική άποψη προσφορά βάσει τιμής ανά ομάδα**, κατ’ εφαρμογή των διατάξεων :

* Του Ν. 3463/2006 «Κύρωση του Κώδικα Δήμων και Κοινοτήτων» (ΦΕΚ 114 Α’).
* Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87 Α΄).
* Του Ν. 4412/2016 «Δημόσιες Συμβάσεις Έργων Προμηθειών και Υπηρεσιών» (ΦΕΚ 147 Α’).

Ο ΠΡΟΪΣΤΑΜΕΝΟΣ ΤΟΥ ΑΥΤ. ΤΜΗΜΑΤΟΣ

ΠΡΟΓΡΑΜΜΑΤΙΣΜΟΥ ΚΑΙ ΗΛ. ΔΙΑΚΥΒΕΡΝΗΣΗΣ

ΦΡΑΓΚΙΣΚΟΣ ΚΟΝΤΟΡΟΥΣΗΣ

ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ